LIETUVOS RESPUBLIKOS APLINKOS MINISTRAS

ĮSAKYMAS

DĖL lIETUVOS rESPUBLIKOS APLINKOS MINISTRO 2012 M. SPALIO 23 D. ĮSAKYMO NR. D1-857 „DĖL MINIMALIŲ KOMUNALINIŲ ATLIEKŲ TVARKYMO PASLAUGOS KOKYBĖS REIKALAVIMŲ PATVIRTINIMO“ PAKEITIMO

2024 m. rugsėjo 24 d. Nr. D1-315

Vilnius

1. Pakeičiu Lietuvos Respublikos aplinkos ministro 2012 m. spalio 23 d. įsakymo Nr. D1-857 „Dėl Minimalių komunalinių atliekų tvarkymo paslaugos kokybės reikalavimų patvirtinimo“ preambulę ir ją išdėstau taip:

„Vadovaudamasis Lietuvos Respublikos atliekų tvarkymo įstatymo 30 straipsnio 8 dalimi ir įgyvendindamas Valstybinio atliekų prevencijos ir tvarkymo 2021–2027 metų plano, patvirtinto Lietuvos Respublikos Vyriausybės 2002 m. balandžio 12 d. nutarimu Nr. 519 „Dėl Valstybinio atliekų prevencijos ir tvarkymo 2021–2027 metų plano patvirtinimo“, 2 priedo 2.2.2 ir 2.2.7 papunkčiuose išvardytas priemones,“.

2. Pakeičiu nurodytu įsakymu patvirtintus Minimalius komunalinių atliekų tvarkymo paslaugos kokybės reikalavimus (toliau – Kokybės reikalavimai):

2.1.	Pakeičiu 2 punktą ir jį išdėstau taip:

„2. Kokybės reikalavimų tikslas – nustatyti minimalius komunalinių atliekų (mišrių komunalinių atliekų, antrinių žaliavų, įskaitant pakuočių atliekas, tekstilės atliekų, buityje susidarančių didelių gabaritų komunalinių atliekų, biologiškai skaidžių, statybos ir griovimo, pavojingų atliekų, naudotų padangų ir kitų buityje susidarančių atliekų) tvarkymo paslaugos, išskyrus komunalinių atliekų naudojimą ir šalinimą, bet įskaitant komunalinių atliekų paruošimą naudoti pakartotinai (toliau – Paslauga), kokybės reikalavimus.“

2.2. Papildau 6.7 papunkčiu ir jį išdėstau taip:

„6.7. specialieji kokybės reikalavimai tekstilės atliekų tvarkymui.“

2.3. Papildau VII1 skyriumi:

„VII1 SKYRIUS

SPECIALIEJI KOKYBĖS REIKALAVIMAI TEKSTILĖS ATLIEKŲ TVARKYMUI

441. Savivaldybė turi atliekų turėtojui sudaryti galimybes rūšiuoti tekstilės atliekas, kurioms priskiriami atliekų kodai 20 01 10, 20 01 11. Tekstilės atliekos surenkamos ir rūšiuojamos savivaldybės atliekų tvarkymo taisyklėse nustatyta tvarka.

442. Tekstilės atliekos surenkamos į tam skirtas tekstilės atliekų surinkimo priemones. Tekstilės atliekų surinkimo priemonės paženklinamos užrašu „Tekstilės atliekos“. Savivaldybės turi teisę naudoti ir kitus užrašus, informuojančius atliekų turėtoją apie surenkamas tekstilės atliekas. Tekstilės atliekų surinkimo priemonėms ženklinti gali būti naudojama atliekų ženklinimo (piktogramų) sistema.

443. Surenkamos, vežamos, laikomos tekstilės atliekos turi būti apsaugotos nuo drėgmės, dulkių ir kitų taršos šaltinių. Purvinos ir šlapios tekstilės atliekos į rūšiuojamos tekstilės atliekų surinkimo priemones metamos sandariai supakuotos į vandeniui ir kitiems skysčiams nepralaidžią pakuotę. Tepaluotos ar cheminėmis medžiagomis užterštos tekstilės atliekos, kurios priskiriamos pavojingosioms atliekoms, surenkamos ir vežamos Kokybės reikalavimų VI skyriuje nustatyta tvarka.

444. Tekstilės atliekų surinkimo priemonės turi būti įrengiamos, atnaujinamos ir jų tinklas turi būti plečiamas taip, kad būtų patogu prie jų prieiti ir jas rūšiuoti turėtų galimybę kuo daugiau komunalinių atliekų turėtojų, laikantis šių reikalavimų:

444.1. tekstilės atliekų surinkimo priemonių vietos turi būti įrengiamos prie prekybos vietų, degalinių, suderinus su žemės sklypų savininkais ir (arba) valdytojais, sodų bendrijų, greta antrinių žaliavų konteinerių statymo vietų ar kitose gausiai atliekų turėtojų lankomose vietose;

444.2. Aikštelėse turi būti įrengta bent viena tekstilės atliekų surinkimo priemonė;

444.3. tekstilės atliekų surinkimo priemonės įrengiamos savivaldybių sprendimu, atsižvelgiant į gyventojų skaičių ir tekstilės atliekų susidarymą:

444.3.1. miestų seniūnijose, miesteliuose ir kaimuose turi būti įrengta ne mažiau kaip viena tekstilės atliekų surinkimo priemonė 1000 gyventojų. Jei seniūnija yra tankiai apgyvendinta ir tankumas didesnis kaip 1500 gyventojų viename kvadratiniame kilometre, tokioje miesto seniūnijoje gali būti įrengta ne mažiau kaip viena tekstilės atliekų surinkimo priemonė 2000 gyventojų, užtikrinant, kad tekstilės atliekos iš atliekų surinkimo priemonių bus surenkamos vadovaujantis Kokybės reikalavimų 10 punktu;

444.3.2. miestuose, kuriuose nėra seniūnijų, turi būti įrengta ne mažiau kaip viena tekstilės atliekų surinkimo priemonė 1000 gyventojų. Jei toks miestas yra tankiai apgyvendintas ir tankumas didesnis kaip 1500 gyventojų viename kvadratiniame kilometre, mieste gali būti įrengta ne mažiau kaip viena tekstilės atliekų surinkimo priemonė 2000 gyventojų, užtikrinant, kad tekstilės atliekos iš atliekų surinkimo priemonių bus surenkamos vadovaujantis Kokybės reikalavimų 10 punktu;

444.3.3. gyvenamojoje vietovėje, kurioje gyvena nuo 500 iki 999 gyventojų, turi būti įrengta bent viena tekstilės atliekų surinkimo priemonė.

445. Tekstilės gaminių platintojai, suderinę su savivaldybe, gali priimti tekstilės atliekas iš gyventojų tekstilės gaminių prekybos vietose. Tekstilės gaminių platintojai surinktas tekstilės atliekas turi perduoti Atliekų tvarkymo įstatyme ir Atliekų tvarkymo taisyklėse nustatyta tvarka atliekų tvarkymo įmonei.

446. Labdaros ir paramos tiekėjai, socialinio verslo subjektai, suderinę su savivaldybe, gali rinkti tekstilės atliekas iš gyventojų savo įrengtose tekstilės atliekų surinkimo priemonėse. Labdaros ir paramos tiekėjai, socialinio verslo subjektai surinktas tekstilės atliekas turi perduoti Atliekų tvarkymo įstatyme ir Atliekų tvarkymo taisyklėse nustatyta tvarka atliekų tvarkymo įmonei, kurią savivaldybė ar jos pavedimu Administratorius įstatymų ir kitų teisės aktų nustatyta tvarka atrinko tekstilės atliekų tvarkymo paslaugai teikti savivaldybėje.“

3. Nustatau, kad šis įsakymas įsigalioja 2025 m. sausio 1 d.

Aplinkos ministras	Simonas Gentvilas